تورکیه بؤیوک میللت مجلیسی‌نین ایجلاسیندا "ایسراییل-ین غزه قتل عامی" موذاکیره ائدیلدی.
باش ناظیرین معاوینی بکیر بوزداغ ایجلاسدا ائتدیگی چیخیشدا 60 فیلیسطین‌لی‌نین شهید ائدیلدیگی قتل عامی سرت شکیلده قینادی.
فیلیسطین مسئله‌سی عدالت‌لی شکیلده حلینی تاپما‌دان اورتا دوغویا باریش و دینج‌لیگین حاکم اولا بیلمه‌یه‌جگینی وورغولایان بوزداغ دئییب: "قتل عام لاردان بیرینجی یئرده امریکا مسئول‌دور. بو اؤلکه‌نین الینده ده گوناه‌سیز فیلیسطین‌لی‌لرین قانی وار.  امریکا بو مسئله‌نین حلی‌نین دئییل، پروبلئمین بیر حیسه‌سی‌دیر.
امریکا و ایسراییل قودسو گئرچک صاحیب لرینه بوراخماق مجبوریتینده قالا‌جاق‌لار. کیم نه دئییرسه دئسین تورکیه جمهوریتی و تورک خالقینا گؤره قودس فیلیسطین-ین پایتاختی‌دیر".
قئید ائدک کی، غزه-نین ایسراییل سرحد منطقه‌سینده چادیر قوران فیلیسطین‌لی‌لر، امریکانین تل آویو سفیرلیگی‌نین قودسه کؤچورولمه‌سی و بؤیوک فلاکتین 70-جی ایللیگی موناسیبتیله "میلیونلوق یوروش" آدلاندیردیق‌لاری آکسیا‌لار کئچیریرلر.
ایسراییل تهلوکه‌سیزلیک قوه‌لری غزه سرحدینده اؤتن گون کئچیریلن آکسیا‌لاردا 60 فیلیسطین لینی شهید ائدیب، 2 مین 770-دن چوخ فیلیسطین‌لینی یارالاییب.
